Na temelju članka 107. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10-ispravak, 90/11, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19, 64/20), VII. gimnazija, Zagreb, Križanićeva 4, raspisuje:

**JAVNI NATJEČAJ**

**za radno mjesto**

1. Tajnik školske ustanove (m/ž) – 1 izvršitelj/ica za 40 sati ukupnog tjednog radnog vremena na određeno vrijeme, zamjena, uz probni rad u trajanju od 6 mjeseci.

Mjesto rada: Zagreb, Križanićeva 4, po potrebi i izvan sjedišta.

**Uvjeti:**

Uz opći uvjet za zasnivanje radnog odnosa sukladno općim propisima o radu, kandidati trebaju zadovoljiti i posebne uvjeteprema člancima 105. stavak 16. i 106. Zakona o odgoju i obrazovanju u osnovnoj i srednjoj školi.Sukladno članku 105., stavak 16. Zakona o odgoju i obrazovanju u osnovnoj i srednjoj školi poslove tajnika može obavljati osoba koja je završila:

a) sveučilišni diplomski studij pravne struke ili specijalistički diplomski stručni studij javne uprave,

b) preddiplomski stručni studij upravne struke, ako se na natječaj ne javi osoba iz točke a).

U prijavi na natječaj navode se osobni podaci podnositelja prijave (osobno ime, adresa stanovanja, kontakt podaci (broj telefona/mobitela, e-mail adresa)) i naziv radnog mjesta na koje se prijavljuje.

Uz vlastoručno potpisanu prijavu na natječaj potrebno je priložiti:

* životopis,
* dokaz o stupnju i vrsti stručne spreme,
* dokaz o državljanstvu,
* potvrdu ili elektronički zapis Hrvatskog zavoda za mirovinsko osiguranje o radnopravnom statusu, ne stariju od dana objave natječaja,
* uvjerenje nadležnog suda da se protiv kandidata ne vodi kazneni postupak glede zapreka za

zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od dana objave natječaja.

Kandidati potrebne dokumente dostavljaju u neovjerenim preslikama, koje se neće vraćati. Nakon odabira kandidata, a prije sklapanja ugovora o radu, odabrani kandidat će dostaviti na uvid izvornike dokumenata ili ovjerene preslike.

Na natječaj se mogu javiti osobe oba spola.

Kandidatom prijavljenim na natječaj smatrat će se osoba koja podnese pravodobnu i potpunu prijavu te ispunjava uvjete natječaja.

Kandidat koji se u prijavi na javni natječaj poziva na pravo prednosti pri zapošljavanju prema nekom od posebnih zakona, dužan je uz prijavu i dokaze o ispunjavanju uvjeta iz javnog natječaja, priložiti i svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat, da bi ostvario pravo prednosti pri zapošljavanju prema članku 102. stavak 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21), dužan je u prijavi pozvati se na ovo pravo na način da uz prijavu na javni natječaj priloži sve dokaze o ispunjavanju traženih uvjeta iz javnog natječaja te da priloži dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji koji su objavljeni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat, za ostvarivanje prava prednosti pri zapošljavanju prema članku 48. stavak 1.-3. Zakona o civilnim stradalnicima iz Domovinskog rata (Narodne novine, br. 84/21), dužan je u prijavi pozvati se na ovo pravo tako da uz prijavu na javni natječaj priloži sve dokaze o ispunjavanju traženih uvjeta iz javnog natječaja te da priloži dokaze propisane člankom 49. stavkom 1. Zakona o civilnim stradalnicima iz Domovinskog rata (Narodne novine, br. 84/21) koji su objavljeni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Po isteku roka za prijavu na natječaj, kandidati koji su dostavili pravodobnu i potpunu prijavu te ispunjavaju uvjete natječaja pozivaju se na razgovor pred Povjerenstvom sukladno Pravilniku o načinu i postupku zapošljavanja u VII. gimnaziji.

O terminu razgovora kandidati će biti obaviješteni putem elektroničke pošte.

Smatrat će se da je kandidat, koji se ne odazove razgovoru na koji je pozvan, odustao od prijave te se njegova prijava neće uzimati u obzir u daljnjem postupku.

Prijavom na natječaj kandidati su suglasni da VII. gimnazija, kao voditelj zbirke podataka može prikupljati, koristiti i dalje obrađivati osobne podatke u svrhu provedbe natječajnog postupka u skladu sa zakonskim propisima.

Rok za podnošenje prijava je osam (8) dana od dana objave javnog natječaja na mrežnoj stranici i oglasnoj ploči Hrvatskog zavoda za zapošljavanje te na mrežnoj stranici i oglasnoj ploči VII. gimnazije.

Prijave s potrebnom dokumentacijom o ispunjavanju uvjeta dostavljaju se poštom na adresu škole: VII. gimnazija, Križanićeva 4, 10000 Zagreb, s naznakom „Natječaj za radno mjesto“.

O rezultatu natječaja kandidati će biti obaviješteni putem mrežne stranice škole: [www.sedma.hr](http://www.sedma.hr).

Iznimno, obavijest o odabiru kandidata dostavlja se sukladno članku 12. stavku 2. Pravilnika o načinu i postupku zapošljavanja u VII. gimnaziji.

 RAVNATELJICA:

 Ivka Nevistić, prof.